
AUCTORE  PATRICIO  LYON. 


Asphyxiae  vocabulo  sensus  multos  et  bene  di¬ 
versos  auctores  annexerunt ;  siquidem  id  ad  va¬ 
rios  designandos  morbos,  temporibus  diversis, 
usurparunt.  Cordis  actionis  vel  arteriarum 
pulsuum  defectum,  et,  quod  ideo  subsequitur, 
sensus  et  motus  voluntarii  perditionem,  princi¬ 
pio,  et  rite  admodum,  si  etymologiae  ejus,  tan¬ 
tum,  habetur  ratio,  asphyxia  denotabat.  Hujus* 
modi  autem  affectiones  syncopes  nunc  nomine 

veniunt.  Altera  deinde  significatione  vox  est  po¬ 
tita:  Neque  enim  eum  quem  antea  solum,  verum 
etiam  omnes  alios  quibus,  ad  tempus,  vitae  signa 
prodi  cessaverint,  morbos  complectebatur.  Pla¬ 
num  vero  est,  talem  vocabuli  usum  inconsultum 
omnino  fuisse  atque  incommodum ;  utpote  sic  af¬ 
fectiones  plurimae,  natura  valde  discordes,  con¬ 
sociari  debuissent.  Alteram  itaque  et  novissi¬ 
mam  mutationem  vox  subiit ;  et  morbus,  as¬ 
phyxiae  fere  nomine  hodie  notus,  his,  vel  simi¬ 
libus  eis,  verbis  plerumque  definitur  :  Vitae 
munera,  propter  respirationem  consistentem, 
consistentia.  Juvabit  denique  hanc,  qua  pau¬ 
lulum  deest,  definitionem  supplere  :  tum  ita 
erit :  Vitae  munera ,  propter  respirationis functio¬ 
nes  chemicas  consistentes ,  consistentia .  Respira¬ 
tio  adeo  est  constituta  ut,  sine  actionibus  ejus, 
mechanicis  dictis,  functiones  chemicae  perfungi 
nequeant:  his  vero  desistentibus,  illae  nihil  ergo 
impedit,  quin  per  tempus,  exiguum  quidem,  per¬ 
ficiantur.  Haec  evolventi,  mutationis  modo  ab¬ 
solutae  jus  in  aprico  erit.  Consequentibus,  im¬ 
primis,  de  eis  quae  causae  fiant  asphyxiae,  pauca 
proferre  proponitur  \  et  deinde  rerum,  sive  cau« 

sarum  et  effectuum,  ad  morbi  generationem 
confluentium,  seriem  indagare,  ut  ejus  finem,  vel 
ultimam  causam,  quam  proxime  attingamus. 
Opiniones  etiam  et  commenta  auctorum  expen¬ 
dere  necesse  erit ;  et  omne  prius  amoliri  rudus, 
quam  longius  ad  morbi  notitiam  plenam  et  ex¬ 
quisitam  progredi  licebit. 


DE  CAUSIS  ASPHYXIAE. 

Ex  supra  propositis  liquet,  has  in  duo  gene¬ 
ra  naturaliter  et  commode  distribui  posse.  Ad 
alterum  pertinent  quae  primo  functiones  che- 
micas  pulmonum  afficiunt  et  compescunt ;  ad 
alterum  autem  quae  mechanicas  primo,  et,  per 
has,  chemicas  demum  functiones  cohibent. 
Quum  vero  harum  causarum  aliae,  cum  prae¬ 
cipuo,  alios  quoque  effectus  in  animalium  corpo¬ 
ra  edant,  investigandum  est,  et  quos  omnibus 
communes,  et  quos  singulis  proprios. 

Ab  causarum  eo  genere  incipiamus,  quod, 
quae  primo  functiones  mechanicas  afficiunt. 

complectitur.  Hujusmodi  sunt  compressio  tra- 
cheae  illata  (dummodo  satis  valida  fuerit,)  quae 
per  funem  collum  circumdantem  plerumque  ad¬ 
hibetur  ;  et  quod,  insuper,  animal  suspendi  fe¬ 
re  solet,  species  haec,  suspensio  nuncupari  po¬ 
test.  Huc  etiam  referendae  sunt  submersio, 
in  aqua  scilicet,  aut  aliis  fluidis ;  calculi  tracheae, 
et  quaedam  gasia,  ea,  nimirum,  quae  quidem 
paulisper  respirari  possunt,  sed,  ad  functiones 
chemicas  pulmonum  absolvendas,  minime  accom¬ 
modantur. 

Simplicissimum  exemplum  asphyxiae  suspen¬ 
sio  praebet.  Funis  compressione,  favente  ani¬ 
malis  pondere,  trachea  obturatur  ;  adeo,  ta¬ 
men,  ut  statim  post  suspensionem,  inspiratio 
licet  penitus  prohibeatur,  expiratio,  fere,  aliqua 
saltem  ex  parte,  dummodo  compressio  non  ni¬ 
mis  magna  fuerit,  fieri  soleat.  Dehinc  perse¬ 
quitur,  quod  et  experimenta  ab  Goodwyn  et 
aliis  confirmant,  pulmones  collapsos,  ut  aiunt, 
hic  sese  habere  oportere.  Corpus  porro,  hac  in 
specie,  atque  aliis  ei  affinibus,  calorem  suum  ali¬ 
quamdiu  retinet ;  vultus  tumidus  apparet  et  li¬ 
vidus,  sanguinis  nempe  ex  capite  reditu  impe» 

dito,  partim  ob  venas  colli  superficiei  coarctatas, 
partim,  et  potissimum  forsan,  ob  circulationem 
per  pulmones  difficilem  factam.  Praeter  sus¬ 
pensionem,  aliae  sunt  ei  recte  conjungendae  cau¬ 
sae,  quas  inter,  obstructio  omnigena  viarum 
quas  aer  respirandus  subit,  et  caetera,  quae,  cuni 
eorum  ratione,  ex  supra  dictis,  erunt  in  promp* 
tu. 

Submersio . — Animal,  statim  ut  in  aqua  de¬ 
mergitur,  vehementer  agitatur ;  conatus  mag¬ 
nos  ad  inspirandum  edit ;  ad  superficiem  sur- 
git,  ubi  multum  pulmonibus  aera  emittit ;  ite¬ 
rum  fundum  versus  delabitur,  mox  vires  ali* 

1  ♦ 

quatenus  recuperaturus,  atque  conatus  et  ex- 
pirationes  redintegraturus.  Post  paulo  vigor 
omnis  exhauritur,  et  confectus  cedit  asphyxiae* 
Ex  jam  relatis,  ut  p  ulmones  collapsi  essent  neces- 
se  est.  Paulum  aquae,  ut  videtur,  inter  ad  insph 
randum  conamina,  in  tracheam  iter  sibi  absol¬ 
vit  ;  quantitate,  profecto,  exiguissima,  et  qualis, 
ad  morbum  producendum,  vel  augendum,  vel 
alio  permutandum,  nullo  modo,  conferre  potest. 
Hoc  plane  demonstrant  experimenta,  in  hunc 
finem,  ab  Goodwyn  et  Colem  an  instituta* 

Praeter  jam  dissertum  submersionis  effectum, 
insignissime  quidem,  respirationem  scilicet  co¬ 
hibitam,  superest,  et  altera  aquae,  alii  generis, 
in  totum  corpus  actio,  haud  satis  nota,  quamvis 
profecto,  absque  acerrima  observatione,  plane 
evasura.  Exemplum  animalis  vitae  reducti, 
postquam  horae  spatium  sub  aqua  fuerat,  vix  u- 
num  potest  reperiri.  Multa  verum  exempla  os¬ 
tenderunt  asphyxiam,  submersione  primo  exor¬ 
tam,  et  deinde  extra  aquam,  sive  in  aere  aperto, 
horas  multas  perstantem,  saepe  tandem  vitae  ces¬ 
sisse,  dummodo  tantum  non  nimis  diu  animal  fue¬ 
rit  demersum.  Hinc  patet,  aera  atmosphaericum 
asphyxia  laboranti  minus  esse  quam  aquam,  no¬ 
cuum.  Idem  docent  animalia,  quae  ad  vitam  fue¬ 
runt  revocata,  postquam  per  horas  plures,  aut 
quidem  dies,  asphyxia,  quibusdam  causis  induc¬ 
ta,  incubuissent.  Experimenta  denique  sunt,  ab 
Edwards  nuper  instituta,  quae,  de  qua  agitur, 
actionem  et  comprobant  et  definiunt.  Ex  expe¬ 
rimentis  eis  unum,  in  praesentia,  exponere  licet. 
Ranae  sex  strangulatae  sunt,  capitibus  earum 
obtectis  vesiculae  portione,  collum  circum  caute 
religata,  quo,  ad  pulmones  aeri  ingressus  prorsus 

denegaretur.  Aliae  prioribus  numero  aequales 
ranae,  tempore  eodem,  aqua  submersae  sunt. 
Nunc  exitus  adspiciatur.  Horas  post  decem  aut 
duodecim,  ranae  submersae  indicia  nulla  vitae 
praebuerunt ;  strangulatae  vero  vixerunt  diem 
unum  ad  quinque.  Hoc  atque  aliis  similibus 
et  repetitis  saepe  experimentis,  eodem  quo  su¬ 
pra  ducimur,  aquam,  nempe,  animalis  ea  de¬ 
mersi  et  asphyxia  incumbentis  mortem  quo¬ 
dammodo  atque  plurimum  accelerare.  Qualis  sit 
demum  potestatis  hujus  ratio  ?  Neutiquam  ad 
corpus  calore  magis  cito  aut  copia  majore  orba- 
tum  referenda,  palam  est,  quum,  jam  citata  ex¬ 
perimenta  animalibus  sanguinis  frigidi  instituta 
fuerint.  Verisimile  magis  est,  ab  aere  summo 
corpore  excluso,  quam  ab  aliquo  nocivo  et  aquae 
ipsae  insito,  effectum  pendere.  Multa  huc  po¬ 
tius  suadent,  quae  inter,  observatione  haud  in¬ 
dignum  est,  ranas  strangulatas  diutius  aqua,  ae¬ 
re  impregnata,  vivere,  quam  aqua  destillata,  et 
aere,  idcirco,  probe  depurata.  De  natura  au¬ 
tem  hujus,  siqua  quidem  est,  actionis,  in  corpo¬ 
ris  superficiem,  parum  omnino  constat.  Multa 
quidem  extant  in  hoc  experimenta  ;  sed  iucerta 

fere  apparent  et  discrepantia,  et  minime  igitur 
confidenda.  Utut  tamen  haec  sese  habeant,  et 
sint  qualescunque  jam  expositae  potentiae,  vel 
natura  vel  modus  ;  submersionis,  respirationis 
suspensionem,  effectum  esse  notissimum,  liquet ; 
et  illam  itaque  causis  asphyxiae  summo  jure  an¬ 
numerari. 

Sequitur  ut  de  aliis  causis  hujus  generis  dica¬ 
tur,  quarum  sunt  gasia  non  respirabilia,  quippe 
quae  ad  pulmones,  per  solitas  scilicet  vias,  per¬ 
venire  nequeunt.  Hujusmodi  gasia,  protinus  ac 
glottidi  attigissent,  epiglottidem  stimulant,  at- 
que  faciunt  ut  haec  accurate  aptetur,  cui  prae¬ 
ponitur,  ostii  vel  rimae,  quae  adeo  ita  obseratur 
ut  omnium  ingressui  fiat  impermeabilis.  Multus 
tamen,  ut  videtur,  aer,  inter  asphyxiam  orien¬ 
dam,  ex  pulmonibus  emittitur,  qui  igitur  in  col¬ 
lapsus  statum  abeunt.  Gasia  sunt,  de  quibus, 
est  quaestio,  acidum  sulphurosum ,  gas  ammonia- 
tum ,  acidum  muriaticum ,  acidum  oxy muriaticum , 
acidum  carbonicum  forsan,  et  caetera.  De  ga- 
sibus  generatim,  alia  postea,  alio  loco,  dicentur. 
Nunc  genus  causarum  alterum  prosequamur, 
eas  nempe  complectens,  quae  primum  chemi- 

cas  functiones  pulmonum  afficiunt  et  com¬ 
pescunt.  Huic  capiti  subjiciuntur  quaedam 
gasia  tantum,  respirabilia  nuncupata,  ut  quae 
pulmonibus  recipi  possint,  et  ex  iis  depelli  vi- 
cissim.  Horum  autem  duo,  oxygenium  et  oxy - 
dum  nitrosum ,  pro  causis  asphyxiae  non  sunt 
habenda  ;  quatenus,  ad  tempus  saltem,  func¬ 
tiones  pulmonum  ehem  i  cas  absolvere  queant,  at¬ 
que  corporis  conditio,  tandem,  eorum  respiratio¬ 
ne  perseverando,  evasura,  asphyxia  minime  sit, 
verum  magis,  defectus  magnus  virium,  concita¬ 
tione  antecedente  exoriens.  His  itaque  demis¬ 
sis,  alia  reliqua  hujus  generis  gasia  exsequa¬ 
mur.  Neque  tamen  omnia,  pulmones  postquam 
advenerint,  eodem  modo  agunt.  Etenim  alia 
inspirantur  mere  et  expirantur,  nihil  vix,  aut  om¬ 
nino,  aliud,  quam  munerum  eorum  suspensio¬ 
nem,  pulmonibus  motura.  Gasia  nitrogenium 
et  hydrogenium  hujusmodi  sunt.  Aliis  verum, 
cum  jam  memorato  effectu,  vires  insunt,  corpori 
plus  minus  nocivae.  Haec  inter,  exemplis,  in 
praesentia,  sufficiant  hydrogenium  sulphuratum , 
hydrogenium  carhonatum ,  oxydum  carhonicum , 
oxy  dum  nitricum ,  &c.  Potestates  quasdam  no- 

cuas  gasia  illa  habere,  pluribus  constat.  Primo^ 
molestiam  atque  mortem  ea  respiranti  animali 
citissime  fere  inferunt.  Hydrogenium  sulphu¬ 
ratum  praesertim  ab  Chaussier  constatum  est 
animalia,  temporis  brevissimi  spatio,  necavisse. 
Deinde  omnia  fere,  quo  pulmones  modo,  simi¬ 
li,  partes  alias  corporis  laedunt,  ut  ab  Chaussier 
et  Nysten  experimenta  docuerunt.  Hisce  ap¬ 
paret,  hydrogenium  sulphuratum ,  e.  g.  pleurae 
admotum,  vel  in  telam  cellulosam,  stomachum 
aut  intestina  injectum,  vel  etiam  cuti  applica¬ 
tum,  effecta  plus  minusve  gravia  vel  quidem  le- 
thalia  interdum  afferre.  Quo  minor  autem  fuerit 
animal,  eo  ad  damnum  ex  gase  capiendum  magis 
evadit  proclive.  Imo  mortem  cuniculo  afferre  li¬ 
cet,  crus  ejus  duntaxat  vesiculae,  gas  supra  dic¬ 
tum  continenti,  immittendo.  Sunt  postremo 
quae,  cadavere  secto,  in  conspectu  veniunt,  ab  so¬ 
litis  quodammodo  diversa.  Nihilominus  tamen, 
rite  sibi,  ut  reor,  locum  inter  causas  asphyxiae, 
vindicant  gasia  modo  tractata ;  quum  respiratio¬ 
nis  suspensio  praecipuum  sit  eorum  effectum,  at¬ 
que  alia  omnia,  accessoria  tantum  habenda  sint. 
Asphyxia  saepe  hominibus  contingit  respiratio- 

ne  hydrogenii  carbonati  atque  oxydi  carbonici. 
Gasia  haec  duo  inter  carbonem  exurendum  atque 
alia  carbonem  continentia,  magna  copia,  forman¬ 
tur  et  evolvuntur,  et  aere  atmosphaerico  deinde 
probe  extenuata,  diu  ideo  nonnunquam  respiran¬ 
tur,  sine  multo,  aut  gravi  saltem,  incommodo. 
Veruntamen,  tempus  post  aliquot,  prout  aer  gasi- 
bus  plus  minusve  fuerit  inquinatus,  plus  minus 
longum,  varia  accedunt  molestiae  signa ;  dolores 
capitis  et  vertigo,  caligo,  nausea,  palpitatio,  re¬ 
spiratio  turbata,  virium  prostratio,  et  tandem  pri¬ 
vatio,  sopor,  et  asphyxia  demum  perfecta.  Cor¬ 
pus  perdiu  calorem  suum  retinere  solet,  gradu 
naturali  minorem  fere  j  saepe  autem  illi  aequa¬ 
lem  ;  quibusdam  etiam  exemplis,  aliquatenus 
majorem.  Vultus,  porro,  et  reliquum  quidem 
corpus  turgent ;  hoc  super  observantur  saepe 
maculae  violaceae  ;  ille  ruber  est  vel  lividus ; 
oculi  nitent ;  labia  violacea  ;  sanguis  denique 
niger  admodum  est  et  perfiuidus,  cerebri  atque 
pulmonum  vasibus  maxime  scatens.  Asphyxia 
hisce  gasibus,  licet  noxiis,  exoriens,  ex  facili 
fere  ad  felicem  exitum  perducitur  \  quum  suf- 

fecerit  plerumque  aegrum  aere  pleno  et  aperto 
exposuisse. 

De  gasibus  pauca  hic  generaliajuvabit  fuisse 
prolatum.  Casia  non-r  e  spirabilia  citius  anima¬ 
lia  necant,  quam  quae  respirabilia  sunt,  at  non 
noccia.  Secundum  Halle,  Porci  Indici  acid) 
sulphuroso  objecti,  in  asphyxiam,  post  minutam 
unam  et  quartam  partem ,  abeunt.  Gas  animo- 
niacum  idem  facit,  una  minuta .  Acidum  car - 
bonicum,  post  duas  minutas .  Acidum  ony muria¬ 
ticum,  post  duas  minutas  cum  dimidia;  quam¬ 
vis  revera  Nysten  asseverat  hoc  affecta  sua 
multo  citius  edere,  imo  cito  adeo  ut  aliter  in 
corpore,  praeterquam  respirationem  compescen¬ 
do,  agere  censeat.  Alterius  autem  generis  ga¬ 
si  a  haud  ita  cito  agunt.  Gas  nitrogenium  ani¬ 
malia  id  respirantia  non,  asphyxia,  nisi  post  mi¬ 
nutas  quinque  cum  dimidia ,  afficit ;  et  hydro - 
genium  non  ante  decem  minutas .  Haud  erue¬ 
re  facile  est,  quare  alia  aliis  gasibus,  effectuum 
celeritate,  tam  distent.  Ratio  verum  in  procli¬ 
vi  est,  cur  alterum  ab  altero  genus  distet.  Prio¬ 
ris  enim  gasia  glottidi  admota  faciunt,  modo 

supra  explicato,  ut  inspiratio  omnino  prohibea¬ 
tur,  licet  expirationes  plures  postea  sint  perfec¬ 
tae.  Gxygenium  ita  quod  in  pulmonibus  fue¬ 
rat,  iis  expellitur,  nunquam  rediturum  aut  re¬ 
spirationi  iterum  inserviturum.  Posterioris  au¬ 
tem  generis  gasia  aliter  sese  habent.  Namque 
haec  expirationem  non  modo,  verum  etiam  in¬ 
spirationem  admittunt  ;  ideoque  oxygenium 
pulmonibus  expulsum,  statim  iterum  iis  reci¬ 
pitur,  itaque,  ad  tempus,  adminiculo  est  respi¬ 
rationi  flaccescenti.  Sin  autem  prius  pulmones 
oxygenio  suo  orbare  curam  adhibemus,  Porcis 
Indicis  gas  nitro  genium  aut  gas  hydro  genium  re¬ 
spirantibus,  asphyxia,  spatio  minutarum  trium , 
accedit. 

Quamvis  gasia  hactenus  in  tria  capita  redegi¬ 
mus,  difficile  admodum  est  statuere  adhuc  in  cor¬ 
pus  eorum  potestates,  vel  ea  definire  atque  ad 
certas  classes  referre.  Nysten  haud  noxia  habet 
gasia,  oocydum  carhonicum ,  aut  hydro  genium  car - 
bonatum .  Quanquam  enim,  respirata,  quodam¬ 
modo,  ab  aliis,  diverse,  agant,  asphyxia  conse¬ 
quens  perfacile  fere  submovetur.  Injecta  dein¬ 
de  in  vasa  sanguinea,  nullum,  nisi  mechanice, 

movent ;  et  pleurae*  denique,  vel  aliis  partibus 
admota,  animali  nihil  nocent.  Contra,  praeter 
hydrogenium  sulphuratum  atque  oxydum  car- 
honicum ,  pro  noxiis,  gas  ammoniacum  et  oxy - 
muriaticum  Nysten  vult  habere.  Imprimis  e- 
nim,  vasibus  sanguinem  vehentibus  injecta,  ac¬ 
tionem  exitiosam  valde,  et  ab  mechanica  plane 
diversam,  exerunt;  et  deinde,  similem,  quam¬ 
vis  mitiorem,  efficiunt,  variis  corporis  partibus 
applicata  ;  veluti  pleurae,  telae  cellulosae,  in¬ 
testinis,  &c.  Omnium  pessima  autem  actio  hy- 
drogenii  sulphurati .  Exitiosam  admodum,  ut 
videtur,  in  cerebrum  et  nervos  potentiam  ha¬ 
bet  ;  atque  respiratum,  citissime,  asphyxiam 
vix  reparandam  aut  protinus  lethalem,  inducit. 

Hactenus  de  causis  asphyxiae.  Omnes  com¬ 
mune,  ut  demonstratum  est,  hoc  habent ;  quod 
functionibus  pulmonum  chemicis  persolvendis 
obstant,  atque  alia,  quae  alias  causas  comitan¬ 
tur,  potius  accessoria  sunt  habenda,  quam  as¬ 
phyxiae  generationi  necessaria,  adeo,  ut  sine  qua 
non,  &c. 

DE  RATIONE  ASPHYXIAE. 

Sequitur  ut  de  ratione  vel  natura  asphyxiae 
dicatur.  Horum  quae  causarum  ejus  actionem 
fere  comitantur,  unum  est,  de  quo  latius  paulo 
hic  disserere  necesse  est ;  utpote  quod  multum 
sibi  attentionem  vindicavit,  et  multas,  inter 
auctores,  controversias  genuit.  De  quo  agitur 
quaestio,  collapsus  est  pulmonum.  Huic  duo 
celebri  auctores  valde  institerunt ;  imo  univer¬ 
sum  adeo  esse  et  necessarium  et  gravem,  ut  pro 
causa  morbi  plena  et  proxima  possit  haberi,  os¬ 
tendere  conati  sunt.  Tali  enim  collapsu,  ut 
aiunt,  sanguinis,  per  pulmones,  itaque  per  om¬ 
ne  corpus,  circuitum  magnopere  impediri  aut 
prorsus  suspendi.  Hactenus  Coleman  et  Kite 
conquiescunt.  Non  longius  vero  eos  inter  con¬ 
venit.  Namque  ille,  circulationem,  ob  collap¬ 
sum,  cessari  statim,  atque  asphyxiam  illico 
oriri,  censet :  et  profecto,  dummodo  hoc  bene 
fuerit  constatum,  supervacuum  fuisset  aliam 

quaerere  rationem,  quare  morbus  protinus  fie¬ 
ret,  sine  ope  ulla  ulteriora.  Kite  verum  lon¬ 
gius  progredit,  censetque,  partim  ob  pulmones 
collapsos,  partim  autem  ob  eorum  actiones  me¬ 
chanicas  constitas,  (quibus,  modo  haud  explica¬ 
to  aut  quidem  facile  comprehendendo,  sangui¬ 
nis  perfluxus  promovetur,)  circulationem  magis 
magisque  impediri ;  sanguinis,  in  cerebro,  prae¬ 
sertim,  congestionem  fieri,  quae  gravis  adeo  fit 
demum,  ut  apoplexia  exoriatur,  sive  rupta  fue¬ 
rint  vasa,  sive  magnopere  solum  distenta.  Hy- 
pothesis  haecce  infirma  admodum,  atque  obser¬ 
vationi  aeque  ac  rationi  repugnans,  multis  et 
manifestis  et  minime  occurrendis  difficultatibus 
laborat.  Pauca  de  fundamento  aut  principio 
quo  nituntur  theoriae  Kite  aeque  ac  Coleman, 
haud  nihil  ad  rem  fuerit  proferre. 

Facile  imprimis  concedere  licet,  asphyxiam, 
plerumque,  collapsum  et  antecedere  et  comitari, 
quod  quidem,  rationibus  memoratis,  ita  se  de¬ 
bet  habere.  Plurima  etiam  docent  sanguinem 
haud  ita  libere  pulmones  subire,  cum  hi  fuerint 
collapsi.  Docet  cordis  cavarum,  in  asphyxia, 
quod  ad  sanguinis  copiam  in  iis,  secto  cadave- 

re,  conspectam,  conditio.  Cor  enim  dextrum 
atque  arteriae  pulmonales  sanguine  fere  repe- 
riuntur  saginata,  dum  parum  omnino  auricula 
vel  ventriculo  sinistro  conspicitur.  Haec  au¬ 
tem  ab  pulmonum  collapsu  pendere,  ex  experi¬ 
mentis  Coleman  liquet.  Ille  enim,  pulmones 
in  statu  distentionis  retinendo,  sanguinis  ratio¬ 
nem,  in  cordis  lateribus,  permutare  valuit.  Idem 
autem  quod  supra,  demonstrat  circulatio  impe¬ 
dita  ab  sero,  pure,  sanguine,  vel  aere  in  thorace 
congestis,  ideoque  pulmonum  plenae  dilatationi 
obstantibus.  Hujusmodi  verum  morbi,  quamvis 
plane  declarent,  sanguini  a  corde  dextro  expul¬ 
so,  collapsa  pulmonum  vasa  resistere,  haud  ta¬ 
men  tantum  fieri,  quantum  est  putatum,  et  mi¬ 
nime  ad  sistendum  omnino  sanguinis  cursum  va¬ 
lere,  non  minus  clare  evincunt.  Namque  quo¬ 
rum  morbi  mentio  supra  facta  est,  per  dies  aut 
menses  quidem  saepe  perstant;  quamvis  nihil 
vix  dubitum,  quin  hisce  casibus  pulmones  ma¬ 
gis  collapsi  sint,  quam  asphyxia  unquam  acce¬ 
dere  licet.  Extant  etiam  experimenta,  ab  Bi- 
chat  facta,  quae  litem  componere  videntur. 
Horum  unum,  exemplo,  narrare  licet.  Pulmo- 

nes  aere  pene  sunt  depleti,  per  siphonem  in  fo¬ 
ramen  tracheae  insertum.  Dein  arteria  caro- 
tidea  incisa  est,  atque  sanguis  statim  impetu  e- 
missus  est,  ideo  circulationem  liberam  demon¬ 
strans. 

Neque  tamen,  postremo,  in  universum  fit  collap¬ 
sus.  Facile  est  admodum,  certe,  animalia  stran¬ 
gulando  occidere,  quanquam  pulmones,  quo  in 
collapsum  minus  abeant,  cura  adhibeatur  5  quod 
quidem  fecit,  ipse  Coleman.  Morbus  autem 
idem  prorsus  consequitur  ac  quem  comitatur 
collapsus,  quamvis  manifestum  prodit,  diver¬ 
sos  eos  omnino  esse  oportere,  (si  fides  Kite  et 
Coleman  debetur,)  utpote  qui  causas  diversas 
agnoscunt.  Satis  superque  dictum  est  de  col¬ 
lapsu  et  ab  eo  pendentibus  commentis.  Hucus¬ 
que  omnibus  propositis  liquet,  sanguinis  circui¬ 
tum,  ad  tempus,  postquam  respiratio  fuit  sus¬ 
pensa,  pergere  ;  sanguinemque  ita  venosum,  il¬ 
le,  scilicet,  qui  solitas  mutationes  chemicas  pul¬ 
monibus  non  subiit,  pulmonalibus  venis  ad  cor 
sinistrum  deferre. 

Si  fidem  Goodwyn  derogare  nolumus,  san¬ 
guis  venosus  sinistro  cordis  lateri  stimulo  non 

est  j  et  statim  igitur  ut  talem  fluidum  hoc  recepe¬ 
rit,  agere  desinit,  atque  circulatio  ita  cessat,  et 
asphyxia  oritur.  Asphyxiam  pro  nomine  “  me- 
“  lanaema”  Goodwyn  commutare  desideravit  ; 
nomen  sane,  quod  saltem  ad  significationem  e- 
jus,  proprium  admodum  et  bonum.  Namque 
ab  definitione  nostra  patet,  asphyxia  semper 
sanguinem  nigrum  esse  oportere  ;  et  deinde  pro 
causa  (quamvis  modo  ab  Goodwyn  posito  quo¬ 
dammodo  diverso)  hic  recte  habendus  est.  Ve- 
runtamen  nomen  ab  Goodwyn  propositum  haud 
ita  quam  asphyxia  in  usum  generalem  venit ; 
et  parum  refert,  quo  ad  rem  quamlibet  expri¬ 
mendam  vocabulo  utimur,  dummodo  ejus  sen¬ 
sus  bene  definiatur.  Recte  ut  supra  est  dictum, 
sanguinis  nigri  potestati  asphyxia  imputatur  ; 
quomodo  autem,  haud  facile  est  expositu.  Good- 
wynii  hypothesis  vix  aut  ne  vix  ullo  innititur 
fundamento.  Hoc  ex  sequentibus  patebit,  quo¬ 
rum  quidem  rationem  theoria  ejus  non  tantum 
reddere  non  potest,  verum  etiam  quae  ei  prorsus 
repugnantur.  Imprimis  cohibeatur  respiratio, 
protinusque  incidatur  arteria  carotidea ;  et  sta¬ 
tim  sanguis  coloris,  subnigri  primo,  paulo  post 

nigrissimi,  erumpet.  Secundo,  cordis  actionem 
sinistri,  deficientem  vel  penitus  consistentem, 
renovare  licet,  ope  sanguinis  venosi  in  eum, 
per  venas  pulmonales,  injecti.  Duo  haec  ex¬ 
perimenta  ab  Bichat  instituta,  sanguinem  ni¬ 
grum  stimulum  esse  cordi  sinistro  demonstrant. 
Eodem  perducit  conditio,  asphyxia,  quod  adjple- 
nitudinem,  cordis  cavearum.  Cadaver  enim 
sectando,  dextrae  sanguine  infarctae,  sinistrae 
vero,  vacuae  pene  vel  penitus  fere  observantur. 
Liquet,  contrarie  omnino  sese  habere  res  debe¬ 
re,  si  ad  Goodwynii  hypothesin  animo  atten¬ 
datur  :  siquidem  cor  sinistrum  sanguine  nigro 
haud  concitandum,  eum  quem  receperit  atque 
expellere  nequiverit,  continere  debet.  His  om¬ 
nibus,  jure  summo,  inferre  licet,  cor  sinistrum 
sanguine  nigro  stimulari,  qui  ideo  in  aortam 
agitur,  et  per  eam  ad  omnes  corporis  partes  de¬ 
fertur.  Corpus  ita  non,  nisi  tali  sanguine  in  as¬ 
phyxia,  suppeditari  liquet ;  quod  quidem  ob¬ 
servationi  consentit,  et  aliud  igitur,  si  aliud  re- 

quisitum  fuisset,  argumentum  contra  Goodwy¬ 
nii  theoriam  praebet. 

Hactenus  prolatis,  dubitare  nefas,  asphyxiam 

sanguinis  nigri  potentiae  quodammodo  impu¬ 
tandam  ;  et  quamvis,  pro  plena  et  proxima  cau¬ 
sa,  hanc  habere  nolumus,  ea  certe  haud  longe 
abesse  videtur.  Duae  hic  quaestiones  sese  in 
medium  proferunt :  imo,  Qua  facultate  prae¬ 
ditus  sit  sanguis  niger,  cur  in  corpus  potestatem 
noxiam  habeat  ?  %do,  Quas  in  partes  corporis 
potestas  illa  praecipue  exeratur  ? 

Harum  priori  incipiamus,  quae  ipsa  duas  al¬ 
teras  quaestiones  complectit  :  An  potestas  no¬ 
civa,  ab  aliquo  nigro  sanguini  insito  pendeat, 
an  potius  ab  aliquo,  sanguini  arterioso  proprio, 
absente  ?  Duobus  prius,  ut  monet  Edwards, 
opus  est  propositionibus,  quam  ad  haec  proble¬ 
mata  resolvenda  pervenire  liceat.  Tempus  ni¬ 
mirum,  quod  vita  perstare  potest,  absque  sangui¬ 
nis  cujuscunque  generis  circulatione  ;  atque 
tempus  quod  ea  potest  perstare,  sub  sanguinis 
nigri,  tantum,  circulatione.  His  statutis,  tem¬ 
poris,  inter  vitae,  duabus  sub  dictis  conditio¬ 
nibus,  perdurationem,  differentia,  et  modum  et 
rationem  quaestiae  potentia  dabit.  Haec  au¬ 
tem,  in  animalibus  calido  sanguine  utentibus, 
indagari  nequeunt  ;  quibus,  scilicet,  tempus 

quantumvis  parvum,  circulatio,  sine  spiritus  la¬ 
be,  prohiberi  non  potest.  Ad  animalia  ergo  fri¬ 
gidi  sanguinis  recurrendum  est ;  deinde  ex  his 
ad  illa,  analogiae  modo,  ratiocinabimus.  Ed- 
wards  ranarum  numerum  in  aquam,  aere  per 
ebullitionem  depuratam,  immisit.  Harum  al¬ 
terae  intactae  erant,  alterae  quibus  corda  exci¬ 
sa  fuerant.  Ita,  ut  liquet,  problematis  conditio¬ 
nes  obtinemus.  Ranae  enim  cordibus  orbatae 
nullum  omnino  circulationem  habent ;  eae  au¬ 
tem  in  aquam  integrae  demersae,  in  asphyxiam 
statim  abeunt,  atque  nullam,  nisi  sanguinis  ni¬ 
gri,  circulationem  habent.  Posteriores  nunc 
ranae  priores  semper  maxime  supervixerunt. 
Et  nequis  in  illarum  pulmonibus  permansisset 
aer,  quo  permutati  fuissent  experimenti  exitus, 
aut  caute  eo  depleti  sunt,  aut  quidem  ex  thora¬ 
ce  avulsi.  Experimenta  similia  etiam,  iisdem 
exitibus,  aliis  repetita  sunt  reptilibus  :  quibus 
omnibus,  comprobatum  videtur,  quod  et  alia 
bene  multa  ostendunt,  sanguinem  nigrum,  sive 
venosum,  ad  vitam  sustinendam  multo  esse  va- 
lentiorem,  quam  nullum  omnino  sanguinem. 
Quocirca,  asphyxiam  potius  eorum  imminutioni 


DE  ASPHYXIA. 


23 

principium,  quorum  sanguini  arterioso  insitorum, 
distributio  vel  circulatio  adeo  fit  necessaria  ad 
vitae  munera  fungenda,  quam  aliquibus,  sangui¬ 
ni  venoso  propriis,  tribuendam  esse,  concludere 
licebit.  Statuendum  est  igitur  de  sanguinis  ar¬ 
teriosi,  prius,  viribus  et  usibus,  quam  effectuum 
ejus  absentis  vel  inquinati,  ratio  reddi  possit. 
Sed  hujusmodi  inquisitiones,  utpote  ad  physiolo¬ 
giam  ex  toto  pertinentes,  non  nostrum  hic  est 
persequi  ;  et  multum  revera  de  iis  ambagitur. 
Haud  quidem  obscurum  est  corporis  nutritioni 
aliisque  functionibus,  naturalibus,  apud  physio- 
logos,  dictis,  sanguinem  inserviri.  Hae  tamen, 
quamvis  vitae  prorsus  necessariae,  ex  facili,  et 
sine  ejus  discrimine,  ad  tempus  longum  satis, 
suspendi  possunt ;  et  neutiquam  ergo  iis  con¬ 
sistentibus  asphyxia  est  ponenda.  Consideran¬ 
dum  est  usus  sive  potestates,  de  quibus  est  quae¬ 
stio,  nexum  intimum  adeo,  cum  functionibus, 
animalibus  dictis,  habere  oportere,  ut  absque 
illis,  per  circulationem  naturalem,  exertis,  hae 
protinus  sese  exhibere  cessent. 

Proximum  est  ut,  quas  in  partes,  actio,  cujus 
modo  fuit  sermo,  habeatur,  scrutemus.  Quum 

functiones  animales  omnium  primae  asphyxia 
afficiantur  atque  cohibeantur,  cerebrum  dehinc, 
primum  et  potissimum  laedi,  liquebit.  Hoc, 
quod  ratio  suadet,  experimenta  clara  Bichat 
comprobant.  Sanguinem  enim  venosum  inji¬ 
ciendo  arteriis  carotideis,  statum  asphyxiae  val¬ 
de  similem,  quo  scilicet  sensus  et  motus  volun¬ 
tarii  fiunt  suspensi,  auctor  ille  clarus  inducere 
valuit. 

In  casibus  quibus  munera  respirationis  che- 
mica  primo  constiterint,  mechanicae  actiones 
cessabunt,  ob  paralysin  musculorum  respirationi 
impensorum,  qui,  aeque  ac  omnes  musculi,  sive 
voluntarii  sive  inviti,  duabus  de  causis,  vim 
suam  insitam,  in  asphyxia  perdere  videntur.  Ex 
fabrica,  imprimis,  ipsorum  musculorum  sanguine 
non  idoneo  suppeditata,  quo  minus  ii  ad  ac¬ 
tiones  solitas  persolvendas  apti  evadunt ;  et  de¬ 
inde  ex  cerebro  et  medulla  spinali,  et  nervis, 
sanguine  item  arterioso  orbatis,  itaque  ideo  mus¬ 
culis  potentiam,  qualiscunque  sit,  impertire  ces¬ 
santibus.  Cordis  autem  actio  mox,  modo  jam 
indicato,  cessura,  multo  tamen  post  respiratio 
constiterit,  perstare  solet.  Irritabilitas  denique. 

postquam  diu,  stimulis  ab  corpore  praebitis,  pa¬ 
rare  desiierit,  galvanismi  stimulo  admoto,  sese 
manifeste  prodit ;  quamvis  aliis  partibus  atque 
aliis  diutius  perstet,  et  multis  rebus,  veluti  qui¬ 
busdam  gasibus,  plus  minus  ve  imminuatur,  aut 
interdum  ex  toto  protinus  deleatur. 

i.  Quidnam  sit  exquisitum,  asphyxiam  inter 
atque  mortem,  discrimen  ? 

ii.  An  ullum  est  signum,  certum  adeo,  ut  mor¬ 
tem  ab  asphyxia,  in  universum,  distinguere  li¬ 
ceat  ? 

iii.  An  revera  semper  est  in  parte  hominis 
corporea,  quaedam  inter  asphyxiam  et  mortem 
differentia  ?  Si  non,  denique, 

iv.  Annon  talis  esse  possit,  inier  mortem  et 
asphyxiam  differentia,  ut  status  alter  ad  tempus 
finitum  perstans,  in  causa  sit  alteri?  vel,  annon 
vires  vitae  deleantur,  propter  earum  administra* 
tionem,  ultra  tempus  definitum,  consistentem  ? 

His  et  aliis  hujusmodi  quaestionibus  nulla 
hactenus  pro  certis  constitere. 


finis. 

